RESOLUCIÓN do 2 de maio de 2014, da Secretaría Xeral do Mar, pola que se adxudican as bolsas para a formación de persoal en temas de investigación mariña convocadas pola Orde do 25 de novembro de 2013 (Diario Oficial de Galicia número 234, do 9 de decembro).
Consellería do Medio Rural e do Mar — III. Outras disposicións — 09/05/2014

A Orde da Consellería do Medio Rural e do Mar do 25 de novembro de 2013 (DOG núm. 234, do 9 de decembro), modificada no relativo ás anualidades pola Orde do 15 de abril de 2014 (DOG núm. 80, do 28 de abril), aprobaba as bases e procedía á convocatoria de bolsas para a formación de persoal en temas de investigación mariña.
Concluído o prazo de presentación de solicitudes e realizados os trámites previstos na referida orde, a comisión de avaliación, constituída ao abeiro do artigo 6 da convocatoria, avaliou os méritos dos solicitantes admitidos de acordo cos criterios fixados na convocatoria e fixo chegar á directora xeral de Desenvolvemento Pesqueiro a súa proposta de adxudicación das bolsas, segundo as especialidades aos solicitantes que acadaron unha maior puntuación, así como unha listaxe de suplentes cos restantes candidatos admitidos, de acordo co establecido nas bases da convocatoria.
O secretario xeral do Mar é competente para resolver o expediente, segundo o disposto na Orde do 30 de marzo de 2012, de delegación de competencias, no secretario xeral técnico, secretarios xerais e xefes territoriais da Consellería do Medio Rural e do Mar en relación co procedemento de concesión de bolsas establecido no artigo 7 da convocatoria.
De acordo con todo o indicado, con base na proposta elevada pola directora xeral de Desenvolvemento Pesqueiro,
Primeiro. Aprobar a proposta presentada pola directora xeral de Desenvolvemento Pesqueiro en todo o seu contido e conceder as nove bolsas para formación de persoal en temas de investigación mariña, segundo as especialidades, aos candidatos que se relacionan no anexo desta resolución.
Segundo. Establecer a listaxe de suplentes segundo as especialidades, por orde decrecente de puntuación, que se indica no anexo desta resolución, que poderá ser operativa no caso de que o bolseiro/a seleccionado/a non se incorpore na data establecida, cando manifeste expresamente a súa non aceptación á bolsa ou renuncie a esta unha vez aceptada, así como cando se proceda á súa revogación.
Terceiro. Contra esta resolución, que pon fin á vía administrativa, os/as interesados/as poderán interpoñer recurso potestativo de reposición ante a Consellería do Medio Rural e do Mar, no prazo dun mes, a partir do día seguinte ao da publicación desta resolución no Diario Oficial de Galicia, segundo o disposto na Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da publicación desta resolución no Diario Oficial de Galicia, conforme se establece na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 2 de maio de 2014
1. Especialidade: Produción Acuícola.
Adxudicatarios:
Suplentes:
2. Especialidade: Análise e Control.
Adxudicatarios:
Suplentes:
3. Especialidade: Anatomía Patolóxica e Citoloxía.
Adxudicatarios:
Suplentes: